Foto: Reuters Afg‘oniston poytaxti Kobul shahrida yuz bergan portlash oqibatida kamida bir kishi halok bo‘ldi, sakkiz inson jarohatlandi. Bu haqda Tolo News telekanali Afg‘oniston sog‘liqni saqlash vazirligiga asosan xabar bermoqda. Ta’kidlanishicha, qurbonlar soni ortishi mumkin. Avvalroq Kobuldagi AQSh elchixonasi yonida portlash yuz bergani xabar qilingandi. Ma’lumotlarga ko‘ra, portlashni xudkush terrorchilar amalga oshirgan.